Subject: Høring over forslag til lov om ændring af lov om luftfart. Transportministeriets sagsnummer 2015-448.
From: "[email-masked]" <[email-masked]>
To: TRM Marianne Bjørnkjær Nielsen <[email-masked]>, Mail TRM <[email-masked]>
Cc: "[email-masked]" <[email-masked]>
Date: Mon, 3 Aug 2015 09:13:02 +0000

Høring over forslag til lov om ændring af lov om luftfart – Fri adgang til ankomst- og afgangsterminaler, trafikledelsesordninger på flyvepladsernes områder og opkrævning af betalinger

Transportministeriets sagsnummer 2015-448.

Til rette vedkommende.

Ved den tidligere høring svarede 3F Transportgruppen i mail af 20. april 2015 følgende:

3F konstaterer, at formålet med lovforslaget er at sikre tilgængelighed og et velfungerende samspil mellem transportformerne til og fra flyvepladser, hvis benyttelse til flyvning står åben for offentligheden.

3F er enig i, at disse flyvepladser udgør vigtige komponenter af den centrale infrastruktur og forbinder de danske byer både nationalt og internationalt.

3F er enig i, at det derfor er afgørende at sikre både offentlighedens fri adgang til flyvepladserne, samt flyvepladsernes mulighed for at foretage den fornødne trafikledelse på deres områder.

3F er enig i, at der skal sikres et bredt udbud af muligheder for transport til og fra flyvepladsens terminalfaciliteter og noterer derfor med tilfredshed, at flyvepladser, hvis benyttelse til flyvning står åben for offentligheden, skal give fri adgang fra offentlig vej, tog- og metroperroner til og fra ankomst- og afgangsterminaler. Samt at fri adgang skal gælde alle former for trafik, herunder privat kørsel, kollektiv transport og erhvervsmæssig persontransport.

3F er enig i, at flyvepladserne skal kunne indføre ordninger for at organisere adgang for den erhvervsmæssige persontransport til og fra flyvepladsernes ankomst- og afgangsterminaler med henblik på at forbedre opsamlingen og afsætningen af passagerer og udnyttelse af flyvepladsens adgangsveje, opholdsarealer, faciliteter til parkering m.v. (såkaldte trafikledelsesordninger).

3F konstaterer, at lovforslaget giver mulighed for, at flyvepladserne kan indføre betaling for adgang for den erhvervsmæssige persontransport, herunder taxikørsel og buskørsel, til flyvepladsens ankomst- og afgangsterminaler, men at betalingerne kun opkræves, i det omfang de fastsættes til dækning af omkostninger direkte forbundet med etablering og drift af en godkendt trafikledelsesordning.

3F har ingen bemærkninger til, at der hermed kan etableres betalingsordninger på området. Dette dog forudsat, at sådanne betalinger er af en rimelig størrelsesorden, og at de udelukkende anvendes til dækning af omkostninger direkte forbundet med etablering og drift af en godkendt trafikledelsesordning.

3F transportgruppen henholder sig til disse bemærkninger.

Venlig hilsen

Poul Christensen

Poul Christensen

Konsulent, 3F

+45 21 78 64 44.